
Către 

BIROUL PERMANENT

AL

CAMEREI DEPUTAŢILOR

Vă înaintăm, alăturat, raportul comun asupra proiectului de Lege privind pentru aprobarea Ordonanţei de urgenţă a Guvernului nr.38/2019 privind modificarea Ordonanţei de urgenţă a Guvernului nr.28/2013 pentru aprobarea Programului naţional de dezvoltare locală şi pentru modificarea şi completarea Legii nr.411/2004 privind fondurile de pensii administrate privat, transmis Comisiei pentru buget, finanţe şi bănci, Comisiei pentru administrație publică și amenajarea teritoriului şi Comisiei pentru muncă şi protecţie socială, spre dezbatere pe fond, cu adresa nr. PLx 348/2019 din 10 septembrie 2019.

În raport cu obiectul şi conţinutul său, proiectul de Lege face parte din categoria legilor organice.
	       PREŞEDINTE,
	PREŞEDINTE,

	PREŞEDINTE,

	Bogdan - Iulian HUŢUCĂ
	Simona Bucura OPRESCU


	Oana Silvia 

ŢOIU

RAPORT COMUN
asupra proiectului de Lege privind pentru aprobarea Ordonanţei de urgenţă a Guvernului nr.38/2019 privind modificarea Ordonanţei de urgenţă a Guvernului nr.28/2013 pentru aprobarea Programului naţional de dezvoltare locală şi pentru modificarea şi completarea Legii nr.411/2004 privind fondurile de pensii administrate privat
       
 În conformitate cu prevederile art. 94 şi art. 115 din Regulamentul Camerei Deputaţilor, republicat cu modificările şi completările ulterioare, Comisia pentru buget, finanţe şi bănci, Comisia pentru administrație publică și amenajarea teritoriului şi Comisia pentru muncă şi protecţie socială au fost sesizate, prin adresa 
nr.PLx 348/2019 din 10 septembrie 2019, spre dezbatere pe fond, în procedură de urgenţă, cu proiectul de Lege privind pentru aprobarea Ordonanţei de urgenţă a Guvernului nr.38/2019 privind modificarea Ordonanţei de urgenţă a Guvernului nr.28/2013 pentru aprobarea Programului naţional de dezvoltare locală şi pentru modificarea şi completarea Legii nr.411/2004 privind fondurile de pensii administrate privat.

Conform prevederilor art. 75 din Constituţia României, republicată şi ale art. 91 din Regulamentul Camerei Deputaţilor, republicat cu modificările şi completările ulterioare, Camera Deputaţilor este Cameră decizională. 
Senatul, în calitate de primă Cameră sesizată, a adoptat tacit proiectul de lege în ședința din 4 septembrie 2019, ca urmare a depășirii termenului de adoptare potrivit art. 115 alin. (5) din Constituția României.

La întocmirea prezentului raport comun, Comisiile  au avut în vedere:

· avizul favorabil al Consiliului Legislativ (nr.445/30.05.2019)

· avizul favorabil al Comisiei juridice, de disciplină şi imunităţi (nr.4c-13/670/24.09.2019)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/507/18.09.2019)

· avizul favorabil al Comisiei pentru egalitatea de șanse pentru femei și bărbați (4c-20/337/07.10.2019)
Proiectul de lege are ca obiect de reglementare aprobarea Ordonanţei de urgenţă a Guvernului nr.38/2019. Principalele modificări se referă la:
- crearea cadrului legal prin care instituţiile publice cărora le-au fost sistate alimentarea cu cote defalcate din impozitul pe venit, cât şi cu sume defalcate din unele venituri ale bugetului de stat pentru echilibrare să-şi poată onora obligaţiile de plată stabilite prin lege către persoanele vulnerabile social, atât în situaţia în care acestea beneficiază, conform legii, de asistent personal, cât şi în situaţia în care acestea au dreptul la o indemnizaţie lunară;

- stabilirea unui nivel minim de capitalizare a administratorului fondului privat de pensii care să fie sustenabil din punct de vedere al rentabilităţii activităţii de administrare, şi totodată să fie corelat cu investiţiile acestor fonduri în proiecte de infrastructură. De asemenea, a fost adăugată cerinţa de capital social minim necesar pentru administrarea unui fond de pensii, reprezentând echivalentul în lei a 4 milioane Euro calculat la cursul de schimb al BNR. În corelare cu cerinţele minime de capital social, a fost clarificată şi completată lista activelor în care fondurile de pensii pot investi.
Potrivit prevederilor art. 61 şi art. 63 din Regulamentul Camerei Deputaţilor, republicat cu modificările şi completările ulterioare, examinarea proiectului de Lege a avut loc în şedinţe separate, astfel: 
Membrii Comisiei pentru administrație publică și amenajarea teritoriului au dezbătut proiectul de lege în şedința din 24 septembrie 2019 şi 28 iunie 2021 și au hotărât, cu majoritate de voturi, aprobarea proiectului de lege cu amendamente. La lucrările Comisiei pentru administrație publică și amenajarea teritoriului au fost prezenţi deputații conform listei de prezență.
Membrii Comisiei pentru muncă şi protecţie socială au dezbătut proiectul de lege în şedinţele din 22 octombrie 2019 şi 18 mai 2021 şi au hotărât, cu unanimitate voturi, aprobarea proiectului de lege cu amendamente. La lucrările comisiei şi-au înregistrat prezenţa 21 de deputaţi, din totalul de 21 de membri ai comisiei. La dezbaterile Comisiei pentru muncă şi protecţie socială au participat, în conformitate cu prevederile art.55 şi 56 din Regulamentul Camerei Deputaţilor, republicat, cu modificările şi completările ulterioare: domnul Cătălin Boboc – Secretar de Stat, Ministerul Muncii și Protecției Sociale; domnul Dan Armeanu – vicepreședinte, Autoritatea de Supraveghere Fianciară.
Membrii Comisiei pentru buget, finanțe și bănci au dezbătut proiectul de lege în şedinţele din 27 noiembrie 2019 şi 6 iulie 2021 şi au hotărât, cu majoritate de voturi, aprobarea proiectului de lege cu amendamente.
La dezbaterile Comisie pentru buget, finanţe şi bănci a participat, în calitate de invitat, domnul Dan Armeanu – vicepreședinte, Autoritatea de Supraveghere Fianciară.

În urma examinării proiectului de Lege, a documentelor conexe şi a opiniilor exprimate, membrii celor trei comisii au hotărât, cu  majoritate de voturi, să propună plenului Camerei Deputaților un raport comun de adoptare a proiectului de Lege cu amendamente admise, prezentate în Anexa care face parte integrantă din prezentul raport comun.
În raport cu obiectul şi conţinutul său, proiectul de Lege face parte din categoria legilor organice.

	PREŞEDINTE,
	PREŞEDINTE,
	PREŞEDINTE

	Bogdan - Iulian
 HUŢUCĂ 
SECRETAR,

Iulius Marian FIRCZAK
	Simona Bucura
 OPRESCU
SECRETAR,

DUMITRU FLUCUȘ 

	Oana Silvia 

ŢOIU

SECRETAR,
Eugen NEAŢĂ 

	Şef serviciu,
Giorgiana Ene
Expert parlamentar,
Laura Elena Gheorghe


	Șef serviciu, 
Nicoleta Toma
Consilier parlamentar, 
Beatrice Meianu
	Şef birou,

Lidia Vlădescu
Consultant parlamentar, 
Cristina Turcu



Anexă
AMENDAMENTE ADMISE

În urma examinării, Comisiile propun adoptarea proiectului de lege cu următoarele  amendamente:
	Nr. crt.
	Text 

act normativ de bază
	Text

ordonanţa de urgenţă
	Text

adoptat de Senat
	 Text propus de comisii
(autor amendament)
	Motivare

	1. 
	__
	__
	Titlul legii

Lege pentru aprobarea Ordonanţei de urgenţă a Guvernului nr.38/2019 privind modificarea Ordonanţei de urgenţă a Guvernului nr.28/2013 pentru aprobarea Programului naţional de dezvoltare locală şi pentru modificarea şi completarea Legii nr.411/2004 privind fondurile de pensii administrate privat


	Nemodificat 
	

	2. 
	__
	__
	Articol unic. - Se aprobă Ordonanţa de urgenţă a Guvernului nr.38 din 30 mai 2019 privind modificarea Ordonanţei de urgenţă a Guvernului nr.28/2013 pentru aprobarea Programului naţional de dezvoltare locală şi pentru modificarea şi completarea Legii nr.411/2004 privind fondurile de pensii administrate privat, publicată în Monitorul Oficial al României, Partea I, nr.434 din 31 mai 2019.


	Articol unic. - Se aprobă Ordonanţa de urgenţă a Guvernului nr.38 din 30 mai 2019 privind modificarea Ordonanţei de urgenţă a Guvernului nr.28/2013 pentru aprobarea Programului naţional de dezvoltare locală şi pentru modificarea şi completarea Legii nr.411/2004 privind fondurile de pensii administrate privat, publicată în Monitorul Oficial al României, Partea I, nr.434 din 31 mai 2019, cu următoarele modificări:

	Pentru respectarea exigențelor impuse de normele de tehnică legislativă.

	3. 
	__
	Titlul ordonanţei 

Ordonanţă de urgenţă privind modificarea Ordonanţei de urgenţă a Guvernului nr. 28/2013 pentru aprobarea Programului naţional de dezvoltare locală şi pentru modificarea şi completarea Legii nr. 411/2004 privind fondurile de pensii administrate privat

	Nemodificat 
	Nemodificat 
	

	4. 
	Art.101 alin.(2)

(2) În situaţia în care beneficiarii nu restituie sumele decontate necuvenit în termenul stabilit, Ministerul Dezvoltării Regionale şi Administraţiei Publice solicită în scris Ministerului Finanţelor Publice sistarea alimentării atât cu cote defalcate din impozitul pe venit, cât şi cu sume defalcate din unele venituri ale bugetului de stat pentru echilibrare, cu excepţia plăţilor pentru achitarea drepturilor salariale şi a contribuţiilor aferente atunci când nu pot fi asigurate din venituri proprii. Alocarea şi utilizarea cotelor defalcate din impozitul pe venit şi a sumelor defalcate din unele venituri ale bugetului de stat pentru echilibrarea bugetelor locale, care au fost sistate în condiţiile altor acte normative, se menţin.
	Art.I. - Alineatul (2) al articolului 101 din Ordonanţa de urgenţă a Guvernului nr.28/2013 pentru aprobarea Programului naţional de dezvoltare locală, publicată în Monitorul Oficial al României, Partea I, nr. 230 din 22 aprilie 2013, aprobată prin Legea nr.89/2015, cu modificările şi completările ulterioare, se modifică şi va avea următorul cuprins:

"(2) În situaţia în care beneficiarii nu restituie sumele decontate necuvenit în termenul stabilit, Ministerul Dezvoltării Regionale şi Administraţiei Publice solicită în scris Ministerului Finanţelor Publice sistarea alimentării atât cu cote defalcate din impozitul pe venit, cât şi cu sume defalcate din unele venituri ale bugetului de stat pentru echilibrare, cu excepţia plăţilor pentru achitarea drepturilor salariale şi a contribuţiilor aferente, inclusiv a drepturilor cuvenite asistenţilor personali ai persoanelor cu handicap grav, precum şi a indemnizaţiilor lunare ale persoanelor cu handicap grav şi a plăţilor privind finanţarea sistemului de protecţie a copilului şi a centrelor publice pentru persoane adulte cu handicap, după caz, atunci când nu pot fi asigurate din venituri proprii. Alocarea şi utilizarea cotelor defalcate din impozitul pe venit şi a sumelor defalcate din unele venituri ale bugetului de stat pentru echilibrarea bugetelor locale, care au fost sistate în condiţiile altor acte normative, se menţin."


	Nemodificat 
	Nemodificat 
	

	5. 
	Art.2, alin.(1), pct.31

31. rată de rentabilitate a unui fond de pensii - logaritm natural din raportul dintre valoarea unităţii de fond din ultima zi lucrătoare a perioadei şi valoarea unităţii de fond din ultima zi lucrătoare ce precede perioada respectivă; randamentul zilnic al unui fond de pensii reprezintă diferenţa dintre valoarea unităţii de fond din ziua respectivă şi valoarea unităţii de fond din ziua precedentă, totul raportat la valoarea unităţii de fond din ziua precedentă;
	Art.II. - Legea nr. 411/2004 privind fondurile de pensii administrate privat, republicată în Monitorul Oficial al României, Partea I, nr. 482 din 18 iulie 2007, cu modificările şi completările ulterioare, se modifică şi se completează după cum urmează:

1. La articolul 2 alineatul (1), punctul 31 se modifică şi va avea următorul cuprins:

"(31) rata de rentabilitate a unui fond de pensii - diferenţa dintre valoarea unităţii de fond din ultima zi lucrătoare a perioadei şi valoarea unităţii de fond din ultima zi lucrătoare ce precedă perioada respectivă, totul raportat la valoarea unităţii de fond din ultima zi lucrătoare ce precedă perioada respectivă; randamentul zilnic al unui fond de pensii reprezintă diferenţa dintre valoarea unităţii de fond din ziua respectivă şi valoarea unităţii de fond din ziua precedentă, totul raportat la valoarea unităţii de fond din ziua precedentă;"


	Nemodificat 
	Nemodificat 
	

	6. 
	Art.2 alin.(2)

(2) Persoana afiliată, în raport cu o persoană fizică sau juridică, numită prima entitate, reprezintă:

a) un acţionar sau un grup de acţionari care deţine mai mult de 10% din acţiunile emise de prima entitate ori care, deşi deţine un procent mai mic, poate influenţa, direct sau indirect, deciziile luate de prima entitate;

b) orice entitate în care prima entitate deţine, direct sau indirect, mai mult de 10% din acţiunile emise ori în care, deşi deţine un procent mai mic, poate influenţa, direct sau indirect, deciziile luate de respectiva entitate;

c) orice altă entitate în care un acţionar deţine, direct sau indirect, mai mult de 30% din acţiunile emise şi în acelaşi timp deţine, direct sau indirect, mai mult de 30% din totalul acţiunilor emise de prima entitate;

d) orice persoană care poate determina, direct sau indirect, deciziile primei entităţi;

e) orice membru al consiliului de administraţie sau al altui organ de conducere ori de supraveghere al respectivei entităţi;

f) soţul/soţia sau o rudă până la gradul al treilea ori un afin până la gradul al doilea, inclusiv, al oricărei persoane prevăzute la lit. a)-e).


	2. La articolul 2, alineatul (2) se modifică şi va avea următorul cuprins:

"(2) Persoana afiliată, în raport cu o persoană fizică sau juridică, numită prima entitate, reprezintă:

a) un acţionar sau un grup de acţionari care deţine mai mult de 15% din acţiunile emise de prima entitate ori care, deşi deţine un procent mai mic, poate influenţa, direct sau indirect, deciziile luate de prima entitate;

b) orice entitate în care prima entitate deţine, direct sau indirect, mai mult de 15% din acţiunile emise ori în care, deşi deţine un procent mai mic, poate influenţa, direct sau indirect, deciziile luate de respectiva entitate;

c) orice altă entitate în care un acţionar deţine, direct sau indirect, mai mult de 30% din acţiunile emise şi în acelaşi timp deţine, direct sau indirect, mai mult de 30% din totalul acţiunilor emise de prima entitate;

d) orice persoană care poate determina, direct sau indirect, deciziile primei entităţi;

e) orice membru al consiliului de administraţie sau al altui organ de conducere ori de supraveghere al respectivei entităţi;

f) soţul/soţia sau o rudă până la gradul al treilea ori un afin până la gradul al doilea, inclusiv, al oricărei persoane prevăzute la lit. a)-e)."


	Nemodificat 
	Nemodificat 
	

	7. 
	Art. 25. - (1) Cu respectarea dispoziţiilor art. 23, administratorul investeşte în:

h1) proiecte strategice de investiţii în parteneriat public-privat aprobate prin hotărâre a Guvernului;
	3. La articolul 25 alineatul (1), litera h1) se modifică şi va avea următorul cuprins:

"h1) acţiuni şi obligaţiuni emise de societăţile de proiect, înfiinţate în baza Ordonanţei de urgenţă a Guvernului nr.39/2018 privind parteneriatul public-privat, cu modificările şi completările ulterioare, sau fonduri de investiţii specializate în infrastructură, în procent de până la 15% din valoarea totală a activelor fondului de pensii;"


	Nemodificat 
	Nemodificat 
	

	8. 
	__
	4. La articolul 25 alineatul (1), după litera h1) se introduc două noi litere, literele h2) şi h3), cu următorul cuprins:

"h2) valori mobiliare tranzacţionate pe pieţe reglementate şi supravegheate emise de fonduri sau societăţi care desfăşoară activităţi de dezvoltare şi promovare imobiliară, cumpărarea şi vânzarea de bunuri imobiliare proprii, închirierea şi subînchirierea bunurilor imobiliare proprii, administrarea imobilelor, în procent de până la 3% din valoarea totală a activelor fondului de pensii;

h3) investiţii private de capital sub forma acţiunilor şi obligaţiunilor la societăţi din România, din state ale Uniunii Europene sau aparţinând Spaţiului Economic European sau sub forma participaţiilor la fondurile de investiţii private de capital din România, din state membre ale Uniunii Europene sau din state aparţinând Spaţiului Economic European, în procent de până la 10% din valoarea totală a activelor fondului de pensii;"


	Nemodificat 
	Nemodificat 
	

	9. 
	Art.60 alin.(1)

Art.60. - (1) Capitalul social minim necesar pentru administrarea unui fond de pensii este echivalentul în lei, calculat la cursul de schimb al Băncii Naţionale a României la data constituirii, al sumei de 4 milioane euro.


(la data 9-ian-2020 - modificat de art. XI, pct.5 din OUG nr.1/2020)
	5. La articolul 60, alineatul (1) se modifică şi va avea următorul cuprins:

"Art.60. - (1) Capitalul social minim necesar la data de 31 decembrie a anului în curs pentru administrarea unui fond de pensii administrat privat este echivalentul în lei a 8% din baza de calcul, potrivit formulei:

Baza de calcul = contribuţii virate în anul calendaristic precedent *(1-Y),

unde Y = ponderea investiţiilor în infrastructură, respectiv prin parteneriat public-privat, fonduri de investiţii specializate în infrastructură, în total active la sfârşitul anului precedent."

	Nemodificat 
	1. La articolul II punctul 5, alineatul (1) al articolului 60 se modifică şi va avea următorul cuprins:

„Art.60. - (1) Capitalul social minim necesar pentru administrarea unui fond de pensii administrat privat este echivalentul în lei, calculat la cursul de schimb al Băncii Naţionale a României, al sumei de 4 milioane euro.”  

Autori: 

Cristian Seidler- deputat USR

Comisia pentru administrație publică și amenajarea teritoriului


	Capitalul social  trebuie  sa fie detinut in acelasi cuantum, pe toata perioada de functionare a fondului de pensii administrat privat, oricand.


	10. 
	
	6. La articolul 60, după alineatul (1) se introduce un nou alineat, alineatul (11), cu următorul cuprins:

"(11) Capitalul social minim necesar pentru administrarea unui fond de pensii este echivalentul în lei, calculat la cursul de schimb al Băncii Naţionale a României, la data constituirii, al sumei de 4 milioane euro."


	
	2. La articolul II, punctul 6 se abrogă.

Autori: Comisia pentru muncă și protecție socială, Comisia pentru administrație publică și amenajarea teritoriului.

	Corelare cu modificările propuse la art.60 alin.(1).

Art.60 alin.(11) a fost abrogat prin art.XI pct.6 din OUG nr.1/2020, la data de 9 ianuarie 2020.



	11. 
	__
	Art.III. - Sistările dispuse până la data intrării în vigoare a prezentei ordonanţe de urgenţă în temeiul art. 101 din Ordonanţa de urgenţă a Guvernului nr. 28/2013 pentru aprobarea Programului naţional de dezvoltare locală, aprobată prin Legea nr.89/2015, cu modificările şi completările ulterioare, rămân supuse dispoziţiilor în vigoare la data constituirii acestora.


	Nemodificat 
	Nemodificat

